কোনও মায়ের পক্ষে সন্তানের ঠিক মতো খেয়াল রাখা সবসময় সহজ নয়। আরও সহজ নয় যখন মা কর্মরতা। কেরিয়ার ও সন্তানের মধ্যে সময় ঠিক করে ভাগ করে নেওয়ার চাপে থাকেন প্রায় সবই কর্মরতা মহিলা।
এমনই এক মা চাপে পড়ে গিয়েছিলেন একটি পরীক্ষা দিতে গিয়ে। সন্তানকে নিয়েই পৌঁছে গিয়েছিলেন পরীক্ষাকেন্দ্রে। হাতের কাছে এক পুলিশ কনস্টেবলকে পেয়ে তাঁর হাতেই নিজের সন্তানকে তুলে দিয়ে পরীক্ষা দিতে ঢুকে যান সেই মা।
মা যখন পরীক্ষা দিচ্ছিলেন তখন সেই পরীক্ষাকেন্দ্রের বাইরে কনস্টেবল বাচ্চাকে সামলাচ্ছিলেন। এই ছবিটি পোস্ট করেন এক মহিলা আইপিএস অফিসার রেমা রাজেশ্বরী। তিনি তেলেঙ্গানার মেহবুবনগরের জেলা পুলিশ সুপার।

এই বিষয়ে অন্যান্য খবর

চ্যাম্পিয়ন হয়েই পুলিশকে ঠুকলেন বুমরাহ, ফিরল পাক-হারের স্মৃতি
পুলিশের জালে ‘প্রধানমন্ত্রীর গুরু’, ভুল চালে খেলা সাঙ্গ


তিনি লেখেন, ‘‘হেড কনস্টেবল অফিসার মুজিব-উর-রহমান মেহবুব নগরের বয়েজ জুনিয়র কলেজের বাইরে চেষ্টা করছেন ক্রন্দনরত বাচ্চাটিকে চুপ করাতে। তার মা তখন ভিতরে পরীক্ষা দিচ্ছেন।’’

Head Constable Officer Mujeeb-ur-Rehman (of Moosapet PS) who was on duty for conducting SCTPC exam in Boys Junior College, Mahbubnagar
trying to console a crying baby, whose mother was writing exam inside the hall. #HumanFaceOfCops#Empathy pic.twitter.com/QudRZbAADu
— Rema Rajeshwari IPS (@rama_rajeswari) September 30, 2018

বাচ্চাটির মা তেলেঙ্গানার এসসিটিপিসি পরীক্ষা দিচ্ছিলেন। আর মুজিব সেই সময় পরীক্ষা কেন্দ্রের বাইরে ডিউটিতে ছিলেন। খাকি উর্দিধারীর এমন মানবিক মুখ দেখে সোশ্যাল মিডিয়া অভিনন্দনের বন্যা বইয়ে দিচ্ছে। 
অনেকে যেমন এই পুলিশ কর্মীর ব্যবহারের প্রশংসা করেছেন, অনেকে আবার লিখেছেন এই ছবিই দেখিয়ে দেয় যুবতী মায়েদের কতটা সাহায্যের দরকার হয়।